pythainlp/thai-wiki-dataset-v4 huggingface dataset:
โทนีฮอกส์อเมริกันเวสต์แลนด์

โทนีฮอกส์อเมริกันเวสต์แลนด์  เป็นวิดีโอเกมแนวจำลองการเล่นสเกตบอร์ด พัฒนาโดยเนเวอร์ซอฟต์ และจัดจำหน่ายโดยแอ็กทิวิชัน เป็นเกมลำดับที่เจ็ดในชุดเกม"โทนีฮอกส์" ตัวเกมวางจำหน่ายสำหรับเกมคิวบ์, เพลย์สเตชัน 2 และ เอกซ์บอกซ์ในวันที่ 18 ตุลาคม 2005 ในโซนอเมริกาเหนือและวันที่ 28 ตุลาคมในโซนยุโรปโดยมีการพอร์ตลงสำหรับแพลตฟอร์มอื่น ๆ ในภายหลัง
"โทนีฮอกส์อเมริกันเวสต์แลนด์" เป็นเกมแรกของชุดเกม "โทนีฮอกส์" ที่สนับสนุนเอกซ์บอกซ์ไลฟ์ ก่อนหน้านี้ การเล่นออนไลน์ถูกจำกัดอยู่ในแพลตฟอร์มเพลย์สเตชัน 2 และไมโครซอฟท์ วินโดวส์ เวอร์ชันนินเท็นโด ดีเอส และ เกมบอยอัดวานซ์ วางจำหน่ายในชื่อ "Tony Hawk's American Sk8land " ในวันเดียวกับเวอร์ชันคอนโซล เวอร์ชันดีเอสมีคุณสมบัติการเล่นผ่านไวไฟ และเป็นเกมดีเอสของบริษัทบุคคลที่สามเกมแรกที่สนับสนุนการเล่นแบบออนไลน์
ทวารบาล

ทวารบาล [ทะ-วา-ระ-บาน] หมายถึง ผู้รักษาประตูหรือทางเข้าออก มักเป็นรูปนักรบหรือยักษ์ที่ดูน่ากลัว โดยมากมักถืออาวุธ โดยมีการสร้างรูปปั้นทวารบาลอันเป็นส่วนหนึ่งขององค์ประกอบทางสถาปัตยกรรมทั้งในวัฒนธรรมฮินดู พุทธและเชน
ต้นกำเนิดและรูปแบบ.
รูปแบบทวารบาลในองค์ประกอบทางสถาปัตยกรรมมีต้นกำเนิดมาจากแนวคิดเรื่องเทพารักษ์ อย่างเช่น ยักษ์และรูปนักรบ อย่างอจละในแต่ละท้องที่
รูปปั้นทวารบาลมักตั้งอยู่ด้านนอกของศาสนสถานของศาสนาพุทธหรือฮินดู รวมถึงพระราชวัง เพื่อปกป้องความศักดิ์สิทธิ์ ทวารบาลมักมีอาวุธ มีรูปร่างหน้าตาคล้ายปีศาจ แต่หากเป็นประตูของวัดพุทธในศรีลังกามักจะมีรูปร่างหน้าตาเป็นมนุษย์ ทวารบาลรูปสัตว์เป็นรูปแบบที่พบมากในศิลปะอินเดีย ในสมัยอินเดียโบราณพบรูป สิงห์ ช้างบนโตรณะทางเข้าสถูปอันเป็นความหมายมงคล พบรูปนาคในตำแหน่งกรอบประตูทางเข้าศาสนสถาน และยังพบสัตว์พาหนะของทวารบาล เช่น มกรและเต่า อย่างรูปคงคาเหยียบมกรในเทวสถานที่เทวครห
ทวารบาลในศิลปะเขมร พบหลายรูปแบบ ทั้งที่เป็นทวารบาลรูปบุคคล เช่น นนทิเกศวรที่ใบหน้าแสดงความเมตตา และมหากาลที่มีใบหน้าดุร้าย รูปสัตว์เช่น สิงห์ หรือสัตว์และอมนุษย์ที่เกี่ยวข้องกับภาคอวตารหรือบริเวณของพระวิษณุ เช่น วานรและนรสิงห์ รูปสัตว์ในคติบางอย่างเช่น มกร นาค อันมีความหมายด้านความอุดมสมบูรณ์
ศิลปะจีนมีการใช้รูปคน สัตว์ และสิ่งของในความหมายเชิงสัญลักษณ์ การทำรูปทวารบาลของจีนนอกจากจะทำในพระราชวังหรือวัดแล้วยังให้ความสำคัญกับการสร้างสุสานและผู้วายชนม์ รูปแบบที่ปรากฏบนบานประตูมักเขียนเป็นรูปนักรบ เรียกว่า "มิงชิ้น" สัตว์ทวารบาลของจีน เช่น สิงห์ มังกร และช้าง เป็นต้น
ในศิลปะไทยปรากฎโดยทั่วไปตามบานประตูวิหารและอุโบสถ มีลักษณะแตกต่างกันไป เช่น รูปเทวดา ยักษ์ ชาวต่างชาติ สัตว์หิมพานต์ เป็นต้น ส่วนใหญ่มักพบทวารบาลแบบไทยยืนบนแท่นและถือพระขรรค์ มีการสร้างทวารบาลแบบจีนที่เรียกว่า "เซี่ยวกาง" ซึ่งตามประวัติว่าเป็นขุนนางฝ่ายทหารของพระเจ้าหลีซีบิ๋นหรือพระเจ้าถังไท่จงสมัยราชวงศ์ถัง
กะหล่ำปม

กะหล่ำปม (ชื่อวิทยาศาสตร์: "Brassica oleraceae" var. "gongylodes") เป็นผักที่อยู่ในวงศ์ผักกาดร่วมกับกะหล่ำปลีและกะหล่ำดอก
กะหล่ำปมมีวิตามินบี1, วิตามินบี2, วิตามินบี6 และวิตามินซีสูง (63 มิลลิกรัม ต่อ 100 กรัม) สามารถรับประทานได้ทั้งสุกและดิบ (แนะนำให้บริโภคดิบ) นอกจากนี้ยังมีแคลเซียม โพแทสเซียม แมกนีเซียม เหล็ก และฟอสฟอรัส
กะหล่ำปมไม่สามารถดองเปรี้ยวหรือทำบรรจุกระป๋องได้ อย่างไรก็ตาม กะหล่ำปมสามารถปลูกได้ตลอดทั้งปี สามารถเก็บเกี่ยวได้เมื่อหัวมีขนาดเท่ากับไข่ไก่
เนื่องจากกะหล่ำปมมีวิตามินสูง จึงถือว่าเป็นผักที่เหมาะสำหรับการล้างพิษโดยหมอยาทางเลือก ถือว่าเป็นผักที่ดีต่อสุขภาพ
การนำไปประกอบอาหาร.
กะหล่ำปมสามารถนำมาประกอบอาหารต่าง ๆ ได้หลายรายการ เช่น แกงส้ม ผัดน้ำมันหอย ต้มจับฉ่าย ยำ พล่า แกงจืด สลัด หรือใช้ทำส้มตำแทนมะละกอ
รายชื่อผู้นำประเทศ พ.ศ. 2565

นี่คือ รายชื่อผู้นำประเทศ พ.ศ. 2565 โดยจำแนกตามแผนโลกของสหประชาชาติและเรียงลำดับรายชื่อประเทศตามตัวอักษรในภาษาไทย ดังนี้
ทวีปยุโรป.
ยุโรปตะวันตก.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
ธารน้ำแข็งทเวตส์

ธารน้ำแข็งทเวตส์  หรือรู้จักกันในอีกชื่อว่า ธารน้ำแข็งวันสิ้นโลก  เป็นธารน้ำแข็งที่มีขนาดกว้างและใหญ่มากในทวีปแอนตาร์กติกา ที่ไหลลงสู่อ่าว Pine Island ซึ่งเป็นส่วนหนึ่งของทะเลอามันด์เซนทางตะวันออกของเขาเมอร์ฟี บนชายฝั่ง Walgreen ของมารีเบิร์ดแลนด์ ตั้งชื่อตาม Fredrik T. Thwaites (1883–1961) นักธรณีวิทยาธารน้ำแข็ง นักธรณีสัณฐานวิทยา และศาสตราจารย์กิตติคุณจากมหาวิทยาลัยวิสคอนซิน-แมดิสัน โดยคณะกรรมการที่ปรึกษาเรื่องชื่อแอนตาร์กติกในปี 1967
การละลายของธารน้ำแข็งที่มีขนาดพื้นที่ใกล้เคียงกับสหราชอาณาจักรนี้ จะส่งผลต่อการเพิ่มของระดับน้ำทะเลครั้งใหญ่ของโลก โดยการแตกสลายทั้งธารน้ำแข็งสู่มหาสมุทรอาจส่งผลให้ระดับน้ำทะเลทั่วโลกเพิ่มขึ้น 65 เซนติเมตร และนักวิทยาศาสตร์เตือนว่าจะเกิดการเปลี่ยนแปลงครั้งใหญ่ต่อธารน้ำแข็งภายในปี 2031 เนื่องจากการละลายอย่างรวดเร็วกว่าที่เคยคาดการณ์ไว้
อัลก็อยเราะวาน

อัลก็อยเราะวาน ("") เป็นเมืองหลักของเขตผู้ว่าการอัลก็อยเราะวาน ประเทศตูนิเซีย ที่มีสถานะเป็นแหล่งมรดกโลกของยูเนสโก เมืองก่อตั้งโดยราชวงศ์อุมัยยะฮ์ในช่วงประมาณ ค.ศ. 670 ในรัชสมัยเคาะลีฟะฮ์มุอาวิยะฮ์ (ครองราชย์ ค.ศ. 661–680) เมืองนี้กลายเป็นศูนย์กลางสำคัญของผู้ศึกษาศาสนาอิสลามนิกายซุนนีและผู้เรียนรู้อัลกุรอาน และทำให้มีมุสลิมเดินทางมาที่นี่จากหลายแห่งทั่วโลก โดยเป็นรองแค่มักกะฮ์ มะดีนะฮ์ และเยรูซาเลม มัสยิดใหญ่แห่งอัลก็อยเราะวานตั้งอยู่ในเมืองนี้ ใน ค.ศ. 2014 เมืองนี้มีประชากรประมาณ 187,000 คน
ศัพทมูลวิทยา.
ศัพท์ภาษาอาหรับนี้  มีความหมายว่า "กลุ่มทหาร" หรือ "คาราวาน" ซึ่งยืมจากศัพท์ภาษาเปอร์เซียกลางว่า "kārawān" (เปอร์เซียสมัยใหม่: "คอร์วอน") หมายถึง "แถวทหาร" ("kâr" ประชาชน/ทหาร + "vân" ด่านหน้า) หรือ "คาราวาน" (ดูสถานีคาราวาน) ในภาษาเบอร์เบอร์มีชื่อว่าตีกีรวาน ("Tikirwan" تيكيروان) ซึ่งนำชื่อภาษาอาหรับมาใช้งาน
ภูมิอากาศ.
อัลก็อยเราะวานมีสภาพภูมิอากาศแบบกึ่งทะเลทรายเขตร้อน (การแบ่งเขตภูมิอากาศแบบเคิพเพิน "BSh")
สึโยชิ มูโระ

สึโยชิ มูโระ (; โรมาจิ: "Muro Tsuyoshi"; ไม่ปรากฏชื่อจริง) เป็นผู้กำกับละครเวทีและนักแสดงชายชาวญี่ปุ่นที่มีชื่อเสียงจากละครโทรทัศน์ของสถานีโทรทัศน์ทีวีโตเกียวเรื่อง"ผู้กล้าโยชิฮิโกะ" (; โรมาจิ: "Yūsha Yoshihiko to Maō no Shiro") และละครโทรทัศน์ช่วงเช้าประจำปี ค.ศ. 2013 ในเรื่อง"ยอดหญิงยอดเชฟ" (; โรมาจิ: "Gochisōsan")
เมื่อสึโยชิอายุ 4 ปี พ่อแม่ของเขาหย่ากันหลังจากความสัมพันธ์เชิงชู้สาว เขาจึงต้องไปพักอาศัยและเติบโตในบ้านของญาติ แม้จะเป็นเช่นนั้นก็ตามเขาก็ยังคงเคารพเขาในฐานะพ่อคนหนึ่ง แต่นับจากนั้นสึโยชิก็ไม่ได้พบกับแม่ของเขาอีกเลยจวบจนถึงปี 2021 ที่เธอส่งจดหมายมายังสังกัดของเขาเพื่อขอพบ ในขณะที่สึโยชิกำลังศึกษาอยู่ชั้นมัธยมศึกษา เขาถืออุดมคติที่ว่า "หากเรียนในมหาวิทยาลัยที่ดี ก็จะมีชีวิตที่ดี" จึงทำให้เขาสามารถเข้าศึกษาต่อในระดับอุดมศึกษาที่มหาวิทยาลัยวิทยาศาสตร์โตเกียว แต่ภายหลังเขาก็ได้ยื่นลาออกเพราะเขาไม่มีแรงบันดาลใจในการเรียนต่อเหมือนกับเพื่อนร่วมห้องของเขาที่มีความฝัน
ในปี 2005 สึโยชิได้ร่วมแสดงภาพยนตร์เรื่องแรกใน "ซัมเมอร์ไทม์แมชชีนบลูส์"  จากนั้นจึงได้เริ่มแสดงในละครโทรทัศน์ตามสถานีต่าง ๆ เช่นสถานีโทรทัศน์ทีวีโตเกียวในเรื่อง"ผู้กล้าโยชิฮิโกะ" ที่เขาได้รับบทบาทเด่นเป็นเรื่องแรก ละครโทรทัศน์ช่วงเช้าของสถานีโทรทัศน์เอ็นเอชเคเรื่อง"ยอดหญิงยอดเชฟ" จนในปี 2020 เขาได้แสดงนำในละครโทรทัศน์เป็นครั้งแรกตลอดอาชีพการแสดงของเขา "คุณพ่อร่วมชั้น" (; โรมาจิ: "Oyabaka Seishun Hakusho") ซึ่งเขามีส่วนร่วมในการกำกับเองด้วย
เดฮ์โลรอน (จังหวัดฆูเซสถาน)

เดฮ์โลรอน  เป็นหมู่บ้านในตำบลแอฆีลีเยโจนูบี อำเภอแอฆีลี เทศมณฑลโกตแวนด์ จังหวัดฆูเซสถาน ประเทศอิหร่าน จากสำมะโน พ.ศ. 2549 หมู่บ้านี้มีประชากร 483 คนใน 104 ครัวเรือน
เทศมณฑลเดฮ์โลรอน

เดฮ์โลรอน  เป็นเทศมณฑลในจังหวัดอีลอม ประเทศอิหร่าน โดยมีเดฮ์โลรอนเป็นเมืองหลัก จากสำมะโน พ.ศ. 2549 เทศมณฑลนี้มีประชากร 58,993 ใน 11,376 ครัวเรือน เทศมณฑลนี้แบ่งออกเป็น 3 อำเภอคืออำเภอกลาง, อำเภอแซร์รีนอบอด และอำเภอมูซียอน และมี 4 เมืองคือเดฮ์โลรอน, มูซียอน, เมย์เม และแพฮ์เล
ประชากร.
เทศมณฑลนี้มีประชากรส่วนใหญ่เป็นชาวเคิร์ดเผ่า Kurdali และมีชาวอาหรับและชาวลูร์เป็นชนกลุ่มน้อย
ภูวินทร์ ตั้งศักดิ์ยืน

ภูวินทร์ ตั้งศักดิ์ยืน (เกิด 5 กรกฎาคม พ.ศ. 2546) เป็นนักแสดงชายชาวไทย สังกัดจีเอ็มเอ็มทีวี มีชื่อเสียงจากการแสดงนำในซีรีส์เรื่อง ปลาบนฟ้า 
ประวัติ.
ภูวินทร์ ตั้งศักดิ์ยืน เกิดเมื่อวันที่ 5 กรกฎาคม 2546 ที่จังหวัดกรุงเทพมหานคร เป็นนักแสดงชาวไทย จบการศึกษาในระดับ Kindergarten- Year 4 จากโรงเรียนนานาชาติ Ascot International School Bangkok และศึกษาต่อในระดับ Elementary School, Middle School และ High School ที่โรงเรียนร่วมฤดีวิเทศศึกษาจนถึง  Grade 11 และสอบเทียบเข้ามหาวิทยาลัย ปัจจุบันสำเร็จการศึกษาจาก คณะวิศวกรรมศาสตร์ จุฬาลงกรณ์มหาวิทยาลัย  เกียรตินิยมอันดับ 2 สาขาวิศวกรรมสารสนเทศและการสื่อสาร (หลักสูตรนานาชาติ) มีความสามารถพิเศษในการเล่นเปียโน โดยได้เรียนจบหลักสูตรของสถาบัน Trinity College London ในระดับ Advanced เกรด 8
วงการบันเทิง.
ภูวินทร์ เริ่มเข้าวงการจากการถ่ายโฆษณาตั้งแต่อายุ 11 ปี โดยมีผลงานการแสดงเรื่องแรก อรุณสวัสดิ์ ในปี 2557 และได้ร่วมแสดงละครเวทีครั้งแรกเรื่อง "มนต์รักเพลงสวรรค์" หลังจากนั้นได้ร่วมแสดงละครมากมาย อาทิ เลือดมังกร รับบทเป็น ทรงกลด (วัยเด็ก) แสดงโดย ติ๊ก เจษฎาภรณ์, หนึ่งในทรวง และเริ่มเป็นที่รู้จักมากขึ้นจากผลงาน ซีรีส์เรื่อง อาตี๋ของผม ในบทของ หมอน และได้แสดงนำเรื่องแรกในซีรีส์เรื่อง ปลาบนฟ้า ในบทของ ปี ปฐวี ปัจจุบันเซ็นสัญญาเป็นนักแสดงในสังกัด จีเอ็มเอ็มทีวี
เทศบาลตำบลนาเหล่า

เทศบาลตำบลนาเหล่า เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ 1–2, 7, 9, 13 และพื้นที่บางส่วนของหมู่ 5, 12 ตำบลนาเหล่า กับพื้นที่ทั้งหมดของหมู่ 1, 6 และพื้นที่บางส่วนของหมู่ 7 ตำบลเทพคีรี ในอำเภอนาวัง จังหวัดหนองบัวลำภู เดิมมีฐานะเป็นสุขาภิบาลนาเหล่าซึ่งจัดตั้งขึ้นใน พ.ศ. 2535 ในวันที่ 13 พฤศจิกายน พ.ศ. 2535 ทางราชการได้จัดตั้งตำบลเทพคีรีขึ้นโดยแยกการปกครองบางส่วนจากแยกจากตำบลนาแก ตำบลด่านช้าง และตำบลนาเหล่า ทำให้สุขาภิบาลครอบคลุมพื้นที่บางส่วนของตำบลเทพคีรีด้วย และได้รับการจัดตั้งเป็นเทศบาลตำบลใน พ.ศ. 2542 ณ พ.ศ. 2563 ในเขตเทศบาลมีประชากร 6,931 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอนาวัง อยู่ห่างจากศาลากลางจังหวัดหนองบัวลำภูประมาณ 41.6 กิโลเมตร อยู่ห่างจากกรุงเทพมหานครประมาณ 555 กิโลเมตร ตามทางหลวงแผ่นดินหมายเลข 2 (ถนนมิตรภาพ) มีพื้นที่รับผิดชอบทั้งหมด 12.70 ตารางกิโลเมตรหรือคิดเป็น 7,937.5 ไร่
อีเอฟแอลลีกวัน ฤดูกาล 2021–22

อีเอฟแอลลีกวัน ฤดูกาล 2021–22 (หรือเรียกว่า สกายเบตลีกวัน ด้วยเหตุผลด้านผู้สนับสนุน) เป็นการแข่งขันฤดูกาลที่ 18 ของอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 30 ภายใต้รูปแบบการแบ่งลีกปัจจุบัน.
การเปลี่ยนแปลงทีม.
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2020–21.
<templatestyles src="Column/styles.css"/>
มายัง ลีกวัน.
เลื่อนชั้นจาก ลีกทู
ตกชั้นจาก แชมเปียนชิป
<templatestyles src = "Column/styles.css" />
จาก ลีกวัน.
เลื่อนชั้นสู่ แชมเปียนชิป
ตกชั้นสู่ ลีกทู
เพลย์ออฟ.
เลกแรก
เลกที่สอง
"รวมผลสองนัด วิคัมบ์วอนเดอเรอส์ ชนะ 2–1."
"รวมผลสองนัด ซันเดอร์แลนด์ ชนะ 2–1."
 "ณ วันที่ 30 ธันวาคม ค.ศ. 2021"
ไฮเปอร์เทนชัน (วารสาร)

ไฮเปอร์เทนชัน  เป็นวารสารวิชาการสาขาวิทยาศาสตร์แบบทบทวนโดยผู้รู้เสมอกันรายเดือน ซึ่งก่อตั้งขึ้นใน ค.ศ. 1979 ที่ได้รับการเผยแพร่ในนามของสมาคมโรคหัวใจแห่งอเมริกาโดยสำนักพิมพ์ลิปพินคอตต์ วิลเลียมส์ แอนด์ วิลกินส์ และมีบรรณาธิการบริหารคือ อันนา เอฟ. โดมินิคชัค วารสารนี้ตีพิมพ์ต้นฉบับซึ่งเขียนด้วยลายมือ, สรุปบทวิจารณ์ที่ได้รับเชิญ, บทวิจารณ์ตามเคสที่ได้รับเชิญ, ประเด็นสำคัญของการศึกษาล่าสุด, บทวิจารณ์สั้น ๆ ที่ได้รับเชิญ, บทแนะนำทางวิทยาศาสตร์หรือทางเทคนิค, จดหมายถึงบรรณาธิการ และการค้นพบความผิดปกติใหม่ที่น่าสนใจ โดยครอบคลุมทุกด้านของการวิจัยเกี่ยวกับความดันโลหิตสูง รวมถึงพยาธิสรีรวิทยา, การปรับความดันโลหิต, การรักษาทางคลินิก และการป้องกัน
สาระสังเขปและดัชนี.
วารสารนี้มีบทคัดย่อและจัดทำดัชนีใน:
ตาม"เจอร์นัลไซเทชันรีพอตส์" วารสารนี้มีปัจจัยกระทบ ค.ศ. 2020 ที่ 10.190
จอห์น เฮนรี เดวีส์

จอห์น เฮนรี เดวีส์ (ป. 2407 - 24 ตุลาคม 2470) เป็นเจ้าของโรงต้มเบียร์ชาวอังกฤษ ซึ่งในปี พ.ศ. 2445 เขาได้เข้าครอบครองสโมสรฟุตบอลแมนเชสเตอร์ยูไนเต็ด ซึ่งตอนนั้นยังเรียกว่า นิวตันฮีท โดยที่สโมสรกำลังมีปัญหากับหนี้ 2,670 ปอนด์
เดวีส์เกิดใน Tutbury, สแตฟฟอร์ดเชอร์ เป็นลูกคนที่ห้าในบรรดาเก้าคนของ เดวิด เดวีส์ วิศวกรชาวเวลส์จาก Mold, Flintshire และ ซูซานนาห์ นีลด์ เดวีส์ จาก Bunbury, เชชเชอร์ เขาเติบโตขึ้นมาใน Chorlton-on-Medlock, แมนเชสเตอร์
เขาไม่ได้เกิดมาจากครอบครัวที่ร่ำรวย แต่เดิมนั้นเขาทำงานเป็นตัวแทนขายที่ดินและเจ้าของโรงแรม เวลาต่อมาเขาได้เข้ามาอยู่ในธุรกิจการกลั่นเบียร์ในช่วงปลายทศวรรษ 2430 ในฐานะผู้อำนวยการโรงเบียร์ John Henry Lees ใน Moss Side (ก่อตั้งขึ้นในปี พ.ศ. 2440) ซึ่งเขาเป็นประธานของ วอล์คเกอร์ และ ฮอมเฟรย์ บริวเวอรี่ และในปี พ.ศ. 2447 เขาก็กลายเป็นประธานของ บริษัท แมนเชสเตอร์ บริวเวอรี่ ซึ่งเป็นเจ้าของผับหลายแห่งในแมนเชสเตอร์และซอลฟอร์ด ต่อมาบริษัทวอล์คเกอร์และฮอมเฟรย์ได้เข้าควบคุมโรงเบียร์หลายแห่งในเมืองแมนเชสเตอร์ในปี พ.ศ. 2455 เดวีส์ยังได้เข้าซื้อบริษัท แดเนียล คลิฟตัน แอนด์ คอมพานี ซึ่งมีฐานอยู่ในสตอกพอร์ตซึ่งเป็นเจ้าของผับประมาณ 50 แห่ง ในปี พ.ศ. 2463 เขาได้ก่อตั้งบริษัท Moss Side Brewery และ Palatine Bottling Company
ก่อนที่เขาจะเข้าสู่วงการฟุตบอล เขามีฐานะร่ำรวยและได้แต่งงานกับคนที่มาจากครอบครัวที่มีฐานะร่ำรวยเหมือนกับเขา ภรรยาของเขาเป็นหลานสาวและผู้ดูแลของเศรษฐีพ่อค้าน้ำตาล เซอร์ เฮนรี่ เทต เดวีส์และภรรยาของเขาได้กลายเป็นที่รู้จักในฐานะผู้ใจบุญ และมีชื่อเสียงในด้านการสนับสนุนกีฬาอื่น ๆ ในเขตแมนเชสเตอร์
อาร์เค-โบร

อาร์เค-โบร (RK-Bro) เป็นแท็กทีมมวยปล้ำอาชีพชาวอเมริกันที่ประกอบด้วย แรนดี ออร์ตัน และ แมต ริดเดิล พวกเขาเซ็นสัญญากับ WWE ปัจจุบันเป็นแชมป์ WWE Raw Tag Team Championship ร่วมกันเป็นสมัยที่ 2 โดยชื่อทีมมาจากชื่อย่อของ Orton และท่าไม้ตาย "RKO" และรวมกับฉายา "Bro" ของ Riddle
ระบบมรดกทางการเกษตรโลก

ระบบมรดกทางการเกษตรของโลก (หรือ GIAHS) จัดตั้งขึ้นเมื่อ พ.ศ. 2545 โดยองค์การอาหารและการเกษตรแห่งสหประชาชาติ (FAO) เป็นความร่วมมือระหว่างประเทศ โดยมีวัตถุประสงค์เพื่อส่งเสริมและอนุรักษ์มรดกทางการเกษตร เพื่อความมั่นคงทางอาหารและการพัฒนาทางเศรษฐกิจ ปกป้อง และส่งเสริมการใช้ทรัพยากรทางชีวภาพให้สอดคล้องกับวัฒนธรรมท้องถิ่น เป็นการอนุรักษ์และใช้ประโยชน์จากทรัพยากรธรรมชาติอย่างยั่งยืน
การรับรองสถานที่แห่งใดเป็นแหล่งมรดกทางการเกษตร (agricultural heritage sites) นั้น ไม่ได้เป็นเพียงตัวแทนของภูมิทัศน์ทางธรรมชาติที่สวยงามเท่านั้น แต่ยังรวมถึงแนวทางปฏิบัติทางการเกษตรที่สร้างวิถีชีวิตในพื้นที่ชนบท โดยผสมผสานความหลากหลายทางชีวภาพ ระบบนิเวศน์ที่ยืดหยุ่น ประเพณี และนวัตกรรมในรูปแบบที่ไม่เหมือนใคร ทั้งนี้ ตั้งแต่ปี 2548 เป็นต้นมา FAO ได้รับรอง 62 ระบบ ใน 22 ประเทศเป็นแหล่งมรดกโลกทางการเกษตร และในปัจจุบัน (มกราคม 2565) กำลังพิจารณา 15 ข้อเสนอจาก 8 ประเทศทั่วโลก
ในส่วนของประเทศไทย องค์การอาหารและการเกษตรแห่งสหประชาชาติได้ประกาศให้ "อุทยานนกน้ำทะเลน้อย (พื้นที่ชุ่มน้ำทะเลน้อย)" ในจังหวัดพัทลุง ภายใต้ชื่อ ""Thale Noi Wetland Pastoral Buffalo Agro-ecosystem" (แปล: ระบบนิเวศ-เกษตรการเลี้ยงควายในพื้นที่ชุ่มน้ำทะเลน้อย)" เป็นมรดกทางการเกษตรโลกแห่งแรกของประเทศในปี พ.ศ. 2565 และมีโครงการเสนอระบบการปลูกชาแบบดั้งเดิมในรูปวนเกษตรในพื้นที่ป่าเมี่ยง หรือ ชาเมี่ยง ในจังหวัดน่าน
ฮาเร็มวันสิ้นโลก

ฮาเร็มวันสิ้นโลก (; โรมาจิ: "Shūmatsu no Hāremu") เป็นซีรีส์มังงะญี่ปุ่น เขียนเรื่องโดย LINK และวาดภาพโดยโคตาโร โชโนะ มังงะภาคแรกเผยแพร่ในนิตยสารออนไลน์ "Shōnen Jump+" ของสำนักพิมพ์ชูเอชะตั้งแต่เดือนพฤษภาคม พ.ศ. 2559 ถึงเดือนมิถุนายน พ.ศ. 2563 ภาคสองชื่อเรื่องว่า "ฮาเร็มวันสิ้นโลก: After World" เริ่มเผยแพร่ในแพลตฟอร์มเดียวกันในเดือนพฤษภาคม พ.ศ. 2564 ได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 18 ในเดือนมิถุนายน พ.ศ. 2566
ซีรีส์ได้ต่อยอดเป็นสื่อต่าง ๆ ได้แก่ ซีรีส์มังงะอีก 2เรื่อง ชื่อเรื่องว่า "" และ "ฮาเร็มวันสิ้นโลก: Britannia Lumiére" ตามลำดับ ละครเสียง 2 ชุดจำหน่ายในเดือนพฤษภาคม พ.ศ. 2560 และเดือนสิงหาคม พ.ศ. 2564 ดัดแปลงเป็นเกมความเป็นจริงเสมือนพัฒนาโดย DMM Games จำหน่ายในเดือนมีนาคม พ.ศ. 2562 ดัดแปลงเป็นซีรีส์อนิเมะโทรทัศน์โดยสตูดิโอโกกูมิ และ AXsiZ ออกอากาศตอนแรกในเดือนตุลาคม พ.ศ. 2564 และภายหลังเริ่มออกอากาศตอนถัด ๆ ไปตั้งแต่เดือนมกราคมถึงมีนาคม พ.ศ. 2565 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: คาซึกิ อุระ
ให้เสียงโดย: อายานะ ทาเกตัตสึ
ให้เสียงโดย: มาริกะ ฮายาเสะ
ให้เสียงโดย: ฮารุกะ มิจิอิ
ให้เสียงโดย: อาริสะ ไอฮาระ
ให้เสียงโดย: ริโฮะ อีดะ
ให้เสียงโดย: นัตสึมิ ทากาโมริ
สตรีในประเทศออสเตรเลีย

สตรีในประเทศออสเตรเลียหมายถึงการแสดงตนทางประชากรศาสตร์และวัฒนธรรมของสตรีในประเทศออสเตรเลีย โดยสตรีชาวออสเตรเลียได้มีส่วนอย่างมากต่อการพัฒนาประเทศในหลายพื้นที่ ซึ่งในอดีต ความเอนเอียงของผู้ชายได้ครอบงำวัฒนธรรมออสเตรเลีย ตั้งแต่ ค.ศ. 1984 "พระราชบัญญัติการเลือกปฏิบัติบนพื้นฐานของเพศ ค.ศ. 1984" (Cth) ห้ามมิให้มีการเลือกปฏิบัติทางเพศทั่วประเทศออสเตรเลียในช่วงของพื้นที่ชีวิตสาธารณะ รวมถึงการทำงาน, ที่พัก, การศึกษา, การจัดหาสินค้า, สิ่งอำนวยความสะดวก และบริการกิจกรรมของสโมสร การบริหารงานกฎหมายและโครงการเครือจักรภพ แม้ว่าความไม่เท่าเทียมกันที่เหลือบางส่วนยังคงมีอยู่
นอกจากนี้ ใน ค.ศ. 2017 ประเทศออสเตรเลียได้รับการจัดอันดับให้เป็นประเทศที่ปลอดภัยที่สุดในโลกสำหรับผู้หญิงโดยกลุ่มวิจัยความมั่งคั่งโลกใหม่
ชิโอริ คูสึนะ

ชิโอริ คูสึนะ (; โรมาจิ: "Kutsuna Shiori") เป็นนางแบบและนักแสดงหญิงชาวญี่ปุ่นที่มีชื่อเสียงจากผลงานการแสดงในละครโทรทัศน์ของสถานีโทรทัศน์นิปปอนทีวีเรื่อง"มิตะ แม่บ้านพันธุ์แปลก" และภาพยนตร์เรื่องยาว"เดดพูล 2" ในบทของยูกิโอ
ชิโอริเกิดในประเทศออสเตรเลียและย้ายมาพำนักอาศัยอยู่ในประเทศญี่ปุ่นตอนอายุ 14 ปี ปัจจุบันพำนักอาศัยและทำงานอยู่ในสหรัฐอเมริกา
ในปี ค.ศ. 2007 เธอได้ร่วมแสดงละครโทรทัศน์เป็นครั้งแรกในเรื่อง"คินปาจิเซ็นเซ"  ของสถานีโทรทัศน์ทีบีเอส ในปี 2008 ชิโอริได้รับตำแหน่ง "เจ้าหญิงแห่งป๊อกกี้คนที่ 50"  ซึ่งทำให้เธอได้ร่วมถ่ายโฆษณาของป๊อกกี้ด้วย ชิโอริได้รับการพูดถึงอย่างกว้างขวางอีกครั้งในบทบาทการแสดงละครโทรทัศน์ของเธอในปี 2012 เรื่อง"มิตะ แม่บ้านพันธุ์แปลก" ที่สามารถทำเรตติงเฉลี่ยได้ถึง 24.8% หลังจากนั้นชิโอริก็ได้ร่วมแสดงละครโทรทัศน์เรื่องอื่น ๆ ตามต่อมา เช่น "เกมแห่งครอบครัว" (; โรมาจิ: "Kazoku Gēmu") "มาจิอิชะจัมโบ้!!" (; โรมาจิ: "Machiicha Janbo!!") และ "บิทเทอร์บลัด"  เป็นละครโทรทัศน์ญี่ปุ่นเรื่องสุดท้ายที่เธอร่วมแสดง
หลังจากนั้นชิโอริได้รับบทแสดงในภาพยนตร์นานาชาติเรื่อง "วายว์เดอะวูเมนอาร์สลีปปิง"  ที่เธอได้รับคำชมจากผู้กำกับว่าเป็นคนญี่ปุ่นที่พูดภาษาอังกฤษได้คล่องแคล่ว ชิโอริจึงตัดสินใจลาออกจากต้นสังกัดในประเทศญี่ปุ่น โอสกาโพรโมชัน  และย้ายถิ่นพำนักเพื่อทำการแสดงในต่างประเทศ
Discocalyx

Discocalyx เป็นสกุลของพืชดอกที่อยู่ในวงศ์ Primulaceae.
ถิ่นกำเนิดของมันคือ ฟิลิปปินส์ไปแปซิฟิกตะวันตก
สปีชีส์ในสกุล ได้แก่:
<templatestyles src="Div col/styles.css"/>
Deinbollia

Deinbollia เป็นสกุลของพืชดอกที่อยู่ในวงศ์ Sapindaceae
มีถิ่นกำเนิดอยู่ในเขตร้อน ทางตอนใต้ของทวีปแอฟริกา และหมู่เกาะทางตะวันตกของมหาสมุทรอินเดีย
สปีชีส์ในสกุล ได้แก่:
<templatestyles src="Div col/styles.css"/>
Bakeridesia

Bakeridesia เป็นสกุลของพืชดอกที่อยู่ในวงศ์ Malvaceae
มีถิ่นกำเนิดอยู่ในเม็กซิโกถึงเวเนซุเอลาและตะวันออกของบราซิล
สปีชีส์ในสกุล ได้แก่:
<templatestyles src="Div col/styles.css"/>
อันโตนิ โลซาโน

อันโตนิ รูเบน โลซาโน โกลอน (เกิด 25 เมษายน ค.ศ. 1993) หรือที่รู้จักกันในนาม โชโก โลซาโน เป็นนักฟุตบอลชาวฮอนดูรัส ปัจจุบันลงเล่นในตำแหน่งกองหน้าให้แก่กาดิซ สโมสรในลาลิกา และทีมชาติฮอนดูรัส
 "ณ วันที่ 14 มิถุนายน ค.ศ. 2022"
 "ณ วันที่ 14 มิถุนายน ค.ศ. 2022"
สถิติอาชีพ.
ทีมชาติ.
<templatestyles src="Reflist/styles.css" />
 "ณ วันที่ 14 มิถุนายน ค.ศ. 2022"
"ประตูและผลของฮอนดูรัสจะขึ้นต้นก่อน คอลัมน์ "คะแนน" หมายถึงผลคะแนนหลังจาก โลซาโน ทำประตูได้"
คลองสรรพสามิต

คลองสรรพสามิต [สัน-พะ-สา-มิด, สับ-พะ-สา-มิด] มีชื่อที่เรียกกันทั่วไปว่า คลองใหม่ เป็นคลองในอำเภอพระสมุทรเจดีย์ จังหวัดสมุทรปราการ มีทางหลวงแผ่นดินหมายเลข 3243 ทางหลวงท้องถิ่นเทศบาลตำบลแหลมฟ้าผ่า และทางหลวงชนบท สป.4010 เลียบไปกับคลอง
ประวัติ.
คลองสรรพสามิตเป็นคลองที่ขุดที่ขึ้นเมื่อ พ.ศ. 2482 ในรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และในสมัยที่ปรีดี พนมยงค์ เป็นรัฐมนตรีว่าการกระทรวงการคลัง มีจุดประสงค์เพื่อใช้ลำเลียงขนส่งเกลือซึ่งเป็นสินค้าที่กรมสรรพสามิตจัดเก็บภาษีตามพระราชบัญญัติเกลือ พ.ศ. 2481 ปากคลองที่ขุดใหม่ใช้เป็นที่ตั้งฉางเกลือของสหกรณ์ ต้นคลองเริ่มต้นที่ริมแม่น้ำเจ้าพระยาในตำบลแหลมฟ้าผ่า ไหลไปในเขตตำบลนาเกลือ ไปถึงปลายคลองบางปลากดบริเวณหมู่บ้านสาขลา ความยาวประมาณ 8 กิโลเมตร กว้างประมาณ 16 เมตร ภายหลังมีการขุดคลองพิทยาลงกรณ์และคลองสหกรณ์ทะลุออกยังแม่น้ำท่าจีน จังหวัดสมุทรสาคร เพื่อเชื่อมต่อและบรรจบกับแม่น้ำแม่กลอง จังหวัดสมุทรสงคราม ปัจจุบันคลองสรรพสามิตกว้างมากขึ้นกว่าเดิม เมื่อขุดเสร็จใช้ชื่อว่า คลองสรรพสามิตต์ ปรีดี พนมยงค์ เป็นผู้ทำพิธีเปิดเมื่อวันที่ 19 พฤศจิกายน พ.ศ. 2482
สถานที่ริมคลอง.
บริเวณริมคลองมีวัดตั้งอยู่ริมคลองได้แก่ วัดเอี่ยมประชามิตร วัดคลองพระราม วัดศรีคงคาราม รวมถึงหมู่บ้านสาขลาเป็นชุมชนโบราณ พื้นที่แห่งนี้เคยเป็นที่ที่ทัพพม่าเคยยกผ่าน เมื่อผู้ชายออกไปรบกันหมด เหลือแต่งผู้หญิงและเด็กเล็ก พวกผู้หญิงจึงช่วยันสู้รบกับพม่าจนชนะ เรียกหมู่บ้านแห่งนี้ว่าหมู่บ้านสาวกล้าและเพี้ยนมาเป็นหมู่บ้านสาขลา มีวัดสาขลาเป็นศูนย์กลางชุมชน
ชุมชนบริเวณคลองสรรพสามิตเป็นชุมชนชาวประมงชายฝั่งทะเล ปัจจุบันมีอาคารบ้านเรือนตั้งอยู่หนาแน่นบริเวณถนนคลองสรรพสามิตและถนนแหลมฟ้าผ่า มีบ้านเก่าในลักษณะดั้งเดิมแบบบ้านไม้ 2 ชั้นยกพื้น ตั้งอยู่บริเวณแนวคลองสรรพสามิตหลายหลัง โดยมีบางส่วนได้ปรับปรุงเป็นร้านค้า ร้านอาหารและสถานบริการ
ทหารเสนาธิการ

ทหารเสนาธิการ  เป็นทหารเหล่าหนึ่งซึ่งมีประจำอยู่ในทุกเหล่าทัพ (กองทัพบก, กองทัพเรือ, กองทัพอากาศ และนาวิกโยธิน) ประกอบด้วยนายทหารสัญญาบัตร และเจ้าหน้าที่พลเรือนผู้มีความรู้เฉพาะด้าน ซึ่งทำงานช่วยเหลือผู้บังคับบัญชาหน่วยทหารขนาดใหญ่ตั้งแต่ระดับกองพลขึ้นไป ในด้านการควบคุมบังคับบัญชา, การเตรียมความพร้อมรบ, การจัดหายุทธภัณฑ์, การวางแผน, การรวบรวมข่าวและวิเคราะห์ข่าว ตลอดจนทำหน้าที่ถ่ายทอดคำสั่ง, ประสานงาน และกำกับดูแลงานให้เป็นไปตามคำสั่งของผู้บังคับบัญชาหน่วยทหาร เนื่องจากในเวลาที่สถานการณ์สงครามมีการเปลี่ยนแปลงอย่างต่อเนื่องหรือรวดเร็ว ลำพังผู้บังคับบัญชาหน่วยทหารย่อมไม่อาจติดตามและประเมินสถานการณ์ตลอดเวลาหรือครบทุกมิติ ทหารเสนาธิการจึงมีความสำคัญอย่างมาก 
โดยปกติ เสนาธิการหน่วยรบจะไม่มีอำนาจบังคับบัญชากำลังรบ เว้นแต่ในกรณีฉุกเฉินภาคสนามซึ่งผู้บังคับบัญชาหรือรองผู้บังคับบัญชาหน่วยรบไม่อยู่หรือไม่สามารถปฏิบัติหน้าที่
ตำบลโกลแมคอน

โกลแมคอน  เป็นตำบลในอำเภอโกลแบฮอร์ เทศมณฑลโกลแบฮอร์ จังหวัดโฆรอซอเนแรแซวี ประเทศอิหร่าน แบ่งออกเป็น 31 หมู่บ้าน จากสำมะโน พ.ศ. 2549 เมืองนี้มีประชากร 22,816 คนใน 5,960 ครัวเรือน
ฟักจานบิน

ฟักจานบิน เป็นฟักชนิดหนึ่งในวงศ์แตง (Cucurbita pepo convar. Patissoniana) เป็นผักที่มีแคลอรีต่ำ สามารถใช้เป็นส่วนผสมในผักดอง สามารถรับประทานผลอ่อน หรือ นำมาประกอบอาหารได้เช่นเดียวกับซุกินี เช่น ลวก นึ่ง ต้ม หรือรับประทานสดในสลัด ในการปลูกในประเทศไทยผลผลิตจะมีมากในช่วงเดือนธันวาคม-มกราคม ส่วนในยุโรปและอเมริกาที่มีอุณหภูมิเฉลี่ยเย็นกว่า จะเก็บเกี่ยวได้ในช่วงฤดูร้อน เดือนมิถุนายน-สิงหาคม
ลักษณะของผล.
ผลขนาดเล็กรูปกลมแบนคล้ายจานบิน ขอบหยักคล้ายกระทะ มีสีเขียวและสีเหลือง ผิวมันวาว
ถิ่นกำเนิด.
ฟักจานบิน มีถิ่นกำเนิดในแถบอเมริกากลาง ต่อมาหลังการค้นพบทวีปอเมริกาของคริสโตเฟอร์ โคลัมบัส ก็ได้มีการนำฟักจานบินกลับมาปลูกต่อในทวีปยุโรป และมีการพัฒนาสายพันธุ์จนมีหน้าตาเหมือนในปัจจุบัน ณ แถบประเทศอิตาลี และได้นำกลับไปที่อเมริกาอีกทีในช่วงทศวรรษที่ 1920 และได้รับความนิยมในเชิงพาณิชย์ในช่วงทศวรรษที่ 1980
การนำไปใช้งาน.
การดองฟักจานบิน ผลที่มีขนาด 3-5 เซนติเมตร ก็สามารถนำไปดองได้แล้ว แต่ผลที่มีขนาดเส้นผ่านศูนย์กลางใหญ่กว่า 2 เท่าจะเหมาะกับการดองที่สุด โดยไม่จำเป็นต้องปอกเปลือกออก ยกเว้นถ้าเปลือกแข็งและแห้งแล้ว ในการดอง ให้ใช้น้ำส้มสายชูมากกว่าผักที่มีความเปรี้ยวแล้ว เนื่องจากความหวานที่มีอยู๋ในตัวฟักจานบินเอง
ในการนำไปประกอบอาหาร มักใช้ผลที่ใหญ่เต็มที่ โดยสามารถนำไปกวน ยัดไส้ นึ่ง แกง ตุ๋น ลวก หรือ กินสดในสลัดได้
Astronia

Astronia เป็นสกุลของพืชดอกที่อยู่ในวงศ์ Melastomataceae.
ถิ่นกำเนิดของมันคือ เอเชียเขตร้อน และไต้หวัน
สปีชีส์ในสกุล ได้แก่:
<templatestyles src="Div col/styles.css"/>
Astiria

Astiria เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ มอริเชียส
สปีชีส์ในสกุล ได้แก่:
มีสปีชีส์ที่ได้รับการยอมรับหนึ่งสปีชีส์, Astiria rosea Lindl..
ชุดโกโกวา

"ชุดโกโกวา" เป็นเพลงของต้องแต้ง ยูทูบเบอร์ในช่องต้องแต้ง แฟมิลี่ ทีวี (Tongtang Family TV) ซึ่งเป็นช่องสำหรับเด็กและครอบครัว เผยแพร่ในฐานะเพลงประกอบละคร โดยต่อยอดมาจากละครคุณธรรม "พ่อรักลูกไม่เท่ากัน…ไม่ซื้อชุดตุ๊กตา AEIOU ให้" ในช่องยูทูบดังกล่าว จนได้รับความนิยมเป็นมีมในติ๊กต็อกและเฟซบุ๊ก ต้องแต้งจึงนำมาแต่งต่อยอดเป็นเพลงและออกเผยแพร่เมื่อวันที่ 1 กุมภาพันธ์ พ.ศ. 2565 โดยเนื้อเพลง "มาแล้วลูกจ๋า ชุดโกโกวาที่หนูอยากได้" กลายเป็นวลีติดหูในช่วงเวลาหนึ่ง
การประพันธ์.
เพลงนี้แต่งโดยทิพรยุทธ กองศรีมา หรือต้องแต้ง ยูทูบเบอร์ชาวจังหวัดอุบลราชธานี เจ้าของช่องต้องแต้ง แฟมิลี่ ทีวี (Tongtang Family TV) ทำนองและเรียบเรียงโดยต้องแต้ง และหรรมเดี่ยว น้าหรรม เบื้องต้นต้องแต้งทำคลิปละครคุณธรรมเรื่อง "พ่อรักลูกไม่เท่ากัน…ไม่ซื้อชุดตุ๊กตา AEIOU ให้" เนื้อหาคือลูกสาวทั้งสองต้องการสวมชุดเอี๊ยมสีส้มที่เรียกว่า "ชุดโกโกวา" มาจากซีรีส์เกาหลีเรื่อง "สควิดเกม เล่นลุ้นตาย" (2564) ซึ่งจะปรากฏตุ๊กตาหญิงชื่อ "ย็องฮี"  มีลักษณะเด่นคือไว้ผมหน้าม้า มัดแกละสองข้าง สวมเสื้อคอปกสีเหลือง และชุดกระโปรงสีส้ม ทำหน้าที่เป็นตุ๊กตาสังหาร โดยจะร้องเพลง "มูกุงฮวากดชี พีอ็อดซึมนีดา"  แปลว่า "ดอกมูกุงฮวาจะบานแล้วนะ" หากเพลงจบ แล้วผู้เข้าแข่งขันไม่หยุดนิ่ง ก็จะถูกสังหารทันที ทว่าน้องสาวของต้องแต้งเรียกชื่อชุดเอี๊ยมนั้นว่า "โกโกวาคิมิซึนิดา" แต่พบว่ากระแสตอบรับดีในติ๊กต็อกจนกลายเป็นมีม เขาจึงนำคำ "โกโกวา" มาแต่งเป็นเพลง เพราะจำได้ง่าย
ต้องแต้งนำคำ "โกโกวาคิมิซึนิดา" ดังกล่าวมาแต่งเป็นเพลง "ชุดโกโกวา" โดยใช้เวลาเพียง 10 นาที โดยบันทึกเนื้อเพลงลงกระดาษปฏิทินเพราะหากระดาษไม่เจอ ก่อนส่งเนื้อเพลงไปให้เพื่อนช่วยลงทำนอง สิงโต นำโชคให้คำชมเชยว่า "[การแต่งเพลงของต้องแต้ง] เป็นความสดใหม่ของวงการเพลง"
มิวสิกวิดีโอ.
ในมิวสิกวิดีโอเพลง ประกอบด้วยนักแสดงสี่คน คือ ทิพรยุทธ กองศรีมา หรือต้องแต้ง รับบทเป็นพ่อ, กฤษณา ชนนิยม หรือนกยูง ภรรยา รับบทเป็นแม่, ดาริกา กองศรีมา หรือใบหยก และวิกานดา กองศรีมา หรือปิ่นมุก ซึ่งเป็นน้องสาวรับบทเป็นลูกสาว ต้องแต้งกล่าวว่า เป็นการถ่ายทำแบบง่าย ๆ ไม่มีทีมงาน
เนื้อหาเป็นเรื่องราวที่ลูกสาวทั้งสองต้องการชุดของย็องซูจากซีรีส์ "สควิดเกม เล่นลุ้นตาย" หรือที่เรียกกันว่า "ชุดโกโกวา" ทว่าพ่อมีเงินติดตัวเพียง 15 บาท ซึ่งไม่พอสำหรับการซื้อเสื้อแก่ลูกสาวทั้งสอง พร้อมกับสารภาพว่านำเงินไปใช้กับการดื่มสุราจนหมดแล้ว แต่จู่ ๆ พ่อก็นำชุดโกโกวามาให้ และหลุดปากมาว่านำชุดนี้มาจากวัด ลูก ๆ กลัวผีสิงสู่ในชุดเลยไม่กล้านำชุดมาใส่ แต่ครั้นแม่มาเห็นชุดโกโกวาวางพาดไว้อย่างนั้นจึงหยิบมาสวมใส่เลยถูกผีสิงเสียเอง สุดท้ายพ่อและลูกสาวช่วยแม่นำผีออกจากร่างได้
ส่วนท่าเต้นประกอบในเพลง ต้องแต้งกล่าวว่าได้มาจากหลาน ซึ่งเป็นท่าเต้นง่าย ๆ เพียงท่าเดียว เพื่อให้เด็กเต้นตามได้โดยง่าย
การตอบรับ.
เบื้องต้น ต้องแต้งมีเป้าประสงค์ให้เพลงนี้ เป็นเพลงสำหรับลดความเครียดในครอบครัว และให้คนในครอบครัวมีกิจกรรม "เต้น" ร่วมกัน วันที่ 11 กุมภาพันธ์ พ.ศ. 2565 หรือสิบวันหลังการเผยแพร่ มียอดการรับชมในยูทูบมากถึง 10,222,033 ครั้ง โดยมีศิลปินต่าง ๆ นำเพลง "ชุดโกโกวา" ไปทำใหม่หลากหลายรูปแบบ รวมทั้งปลุกกระแสชุดเอี๊ยมสีส้มหรือที่เรียกว่า "ชุดโกโกวา" ขึ้นมาอีกครั้ง หลังกระแสของซีรีส์ "สควิดเกม เล่นลุ้นตาย" สร่างซาลงไป โดยมีดาราและนักแสดงออกมาแต่งกายด้วยชุดนี้อย่างคึกคัก
วันที่ 15 กุมภาพันธ์ พ.ศ. 2565 เอ้ BOTCASH หรือสัณหภาส บุนนาค ร่วมกับต้องแต้ง ได้รีมิกซ์เพลง "ชุดโกโกวา" ขึ้นใหม่ โดยการทำดนตรีใหม่ให้มีจังหวะสนุกสนานและแทรกดนตรีไทยเข้าไปด้วย
อี ซอ-จิน

อี ซอ-จิน (เกิด 30 มกราคม ค.ศ. 1971) เป็นนักแสดงชาวเกาหลีใต้ เขาเป็นที่รู้จักกันเป็นอย่างดีจากรายการเรียลลิตี้โชว์ "Three Meals a Days และ Grandpa Over Flowers" ในฐานะนักแสดง เขาได้แสดงนำในละครโทรทัศน์เรื่อง "Damo" (2003), "Phoenix" (2004), "Lovers" (2006), "ลีซาน จอมบัลลังก์พลิกแผ่นดิน" (2007) และ "สัญญาวิวาห์ลวง" (2016)
อาชีพ.
อี ซอ-จิน เปิดตัวทางการแสดงของเขาในปี ค.ศ. 1999 ในละครโทรทัศน์เรื่อง "House Above the Waves" หลังจากรับบทบาทสมทบในละครโทรทัศน์หลายเรื่อง เขาก็มีชื่อเสียงในละครฮิตเรื่อง "Damo" เมื่อปี ค.ศ. 2003 ตามด้วยละครร่วมสมัยเรื่องฟีนิกซ์ที่ได้รับความนิยมในปี ค.ศ. 2004 อีได้รับบทนำในจอใหญ่เรื่องแรกในภาพยนตร์แอกชันเรื่อง "Shadowless Sword" ในปี ค.ศ. 2005
อีเล่นเป็นแวมไพร์ในซีรีส์ทางเคเบิลทีวีเรื่อง "Freeze" (2006), นักเลงใน "Lovers" (2006), และนักวิเคราะห์พฤติกรรมอาชญากรใน "สิงร่างวิญญาณหลอน" (2009) แต่เขากลายเป็นที่รู้จักกันดีที่สุดจากการแสดงเป็นบุคคลทางประวัติศาสตร์ของเกาหลี พระเจ้าช็องโจแห่งโชซ็อน ใน ลีซาน จอมบัลลังก์พลิกแผ่นดิน (2007) และขุนพลคเยแบ็ก ของแพ็กเจ ใน "ยอดขุนพลกู้บัลลังก์" (2011)
กิจกรรมอื่น.
อีมาจากครอบครัวที่มีความสัมพันธ์แน่นแฟ้นในภาคการเงิน และเชื่อว่าเกี่ยวข้องกับอุตสาหกรรมการธนาคาร การคมนาคมขนส่ง และการท่องเที่ยว และอื่น ๆ เขาสำเร็จการศึกษาด้านการจัดการธุรกิจจาก New York University Stern School of Business ในปี ค.ศ. 2011 อีได้ร่วมงานกับบริษัท Ask Veritas Assets Management ซึ่งเชี่ยวชาญด้านทรัพย์สินทางปัญญาและการลงทุนด้านอสังหาริมทรัพย์ เขาได้รับแต่งตั้งให้เป็นกรรมการผู้จัดการ
เป็นอาสาสมัครประจำขององค์การที่อยู่อาศัยเพื่อมนุษยชาติสากล ตั้งแต่ปี ค.ศ. 2006 เขาได้รับแต่งตั้งให้เป็นทูตสันถวไมตรีของเกาหลีในปี ค.ศ. 2008 ร่วมกับมูลนิธินิปปอน และเจเนซิส แฟรนไชส์อาหารของเกาหลีใต้ อีได้ก่อตั้ง "กองทุน Let's Tree Fund" ในปี ค.ศ. 2010 เพื่อดำเนินการกิจกรรมปลูกป่า ในปี ค.ศ. 2011 อีได้ร่วมบรรเทาทุกข์แก่ผู้ประสบภัยแผ่นดินไหวและสึนามิที่ญี่ปุ่น เช่นเดียวกับคนดังหลาย ๆ คน อีประท้วงต่อสาธารณชนเรื่องการบังคับส่งตัวผู้แปรพักตร์ชาวเกาหลีเหนือกลับประเทศ
คันระ

คันระ  เป็นเมืองที่ตั้งอยู่ในอำเภอคันระ จังหวัดกุมมะ ประเทศญี่ปุ่น ข้อมูลเมื่อ ค.ศ. 2020 (2020)[ [update]] เมืองนี้มีประชากรประมาณ 21,749 คน 8,311 ครัวเรือน มีความหนาแน่นของประชากร 220 คนต่อตารางกิโลเมตร และมีพื้นที่ทั้งหมด 
ภูมิศาสตร์.
คันระตั้งอยู่ในพื้นที่ทางตะวันตกเฉียงใต้ของจังหวัดกุมมะ บนฝั่งใต้ของแม่น้ำคาบูระ
ภูมิอากาศ.
คันระมีภูมิอากาศแบบอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน "Cfa") มีลักษณะคือ มีฤดูร้อนที่อบอุ่น และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในคันระอยู่ที่ 12.8 °C มีปริมาณน้ำฝนโดยเฉลี่ยรายปีอยู่ที่ 1,166 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 25.4 °C และต่ำสุดในเดือนมกราคมที่ประมาณ 1.1 °C
สถิติประชากร.
จากข้อมูลสำมะโนประชากรของญี่ปุ่น จำนวนประชากรของคันระค่อนข้างคงที่ตลอด 40 ปีที่ผ่านมา
ประวัติศาสตร์.
ในสมัยเอโดะ ศูนย์กลางของคันระในทุกวันนี้เดิมเป็น"โจกามาจิ" (เมืองรอบปราสาท) ของแคว้นศักดินาโอบาตะ ซึ่งเป็นแคว้นศักดินาภายใต้การปกครองของรัฐบาลโชกุนโทกูงาวะในแคว้นโคสึเกะ
ในช่วงของการจัดตั้งระบบเทศบาลสมัยใหม่หลังการฟื้นฟูเมจิ ได้มีการก่อตั้งหมู่บ้านโอบาตะ หมู่บ้านอากิฮาตะ เมืองฟูกูชิมะ และหมู่บ้านนียะเมื่อวันที่ 1 เมษายน 1889 โดยขึ้นกับอำเภอคิตะคันระ จังหวัดกุมมะ หมู่บ้านโอบาตะได้รับการยกฐานะเป็นเมืองโอบาตะในปี 1925 อำเภอคิตะคันระได้เปลี่ยนชื่อเป็นอำเภอคันระในปี 1950 หมู่บ้านอากิฮาตะได้ถูกผนวกเข้ากับเมืองโอบาตะในปี 1955 และในวันที่ 1 กุมภาพันธ์ 1959 เมืองฟูกูชิมะ และหมู่บ้านนียะ ได้ถูกผนวกเข้ากับเมืองโอบาตะ เพื่อตั้งขึ้นเป็นเมืองคันระ
การเมืองการปกครอง.
คันระมีการปกครองในรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และมีสภาเมือง ซึ่งเป็นสภาเดี่ยวและประกอบด้วยสมาชิกจำนวน 12 คน เมืองคันระกับเทศบาลอื่น ๆ ในอำเภอคันระ ประกอบกันเป็นเขตเลือกตั้งที่ให้สมาชิกสภาจังหวัดกุมมะจำนวน 2 ที่นั่ง ในแง่ของการเมืองระดับชาติ เมืองคันระเป็นส่วนหนึ่งของเขตเลือกตั้งที่ 5 ของจังหวัดกุมมะ ในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ.
เศรษฐกิจของคันระส่วนมากขึ้นอยู่กับการเกษตร
การศึกษา.
คันระมีโรงเรียนที่สังกัดเทศบาลเมือง ได้แก่ โรงเรียนประถม 3 แห่ง และโรงเรียนมัธยมต้น 3 แห่ง และเมืองนี้ไม่มีโรงเรียนมัธยมปลาย
การขนส่ง.
รถไฟ.
 โจชิงเด็นเต็ตสึ - สายโจชิง
กีฬาสถานชาติมรดกเตโช

กีฬาสถานชาติมรดกเตโช ("กีฬฎฺฐานชาติมรตกเตโช") เป็นสนามกีฬาสำหรับแข่งฟุตบอลและกรีฑาในกรุงพนมเปญ ประเทศกัมพูชา เป็นส่วนหนึ่งของพหุกีฬาสถานชาติมรดกเตโช
การก่อสร้าง.
พหุกีฬาสถานชาติมรดกเตโช ซึ่งรวมถึงกีฬาสถานชาติมรดกเตโชแห่งนี้ สร้างขึ้นเพื่อการเป็นเจ้าภาพซีเกมส์ 2023 ของประเทศกัมพูชา การก่อสร้างพหุกีฬาสถานเริ่มขึ้นในเดือนเมษายน พ.ศ. 2556 ส่วนการก่อสร้างกีฬาสถานแห่งนี้เริ่มขึ้นในเดือนสิงหาคม พ.ศ. 2560 และวางศิลาฤกษ์ไปก่อนหน้านี้แล้วเมื่อวันที่ 4 เมษายน พ.ศ. 2560 รัฐบาลจีนมอบเงินช่วยเหลือ 1.1 พันล้านหยวน (ประมาณ 160 ล้านดอลลาร์) เพื่อก่อสร้างสนามกีฬา โดยมีผู้พัฒนา คือ ไชน่าสเตทคอนสตรัคชั่นเอนยิเนียริ่ง ("CSCEC") ประกอบด้วยวิศวกรชาวจีนประมาณ 340 คน และคนงานชาวกัมพูชาราว 240 คน ติดตั้งที่นั่งเสร็จสมบูรณ์ในเดือนมกราคม 2562
สถาปัตยกรรมและการออกแบบ.
โครงสร้างของกีฬาสถานแห่งนี้ได้รับการออกแบบให้คล้ายกับเรือใบเพื่อรำลึกถึงความสัมพันธ์ระหว่างกัมพูชากับจีน เนื่องจากชาวจีนเคยเดินทางไปยังกัมพูชาโดยการเดินเรือในสมัยโบราณ กีฬาสถานแห่งนี้ออกแบบให้สูง และมีโครงสร้าง "หัวเรือ" สองโครงสร้างที่สูง ซึ่งออกแบบให้คล้ายท่าทางการทักทายของเขมรที่คล้ายกับการไหว้ กีฬาสถานแห่งนี้ล้อมรอบด้วยคูน้ำเช่นเดียวกับเมืองพระนคร และประดับประดาด้วยลวดลายดอกลำดวนซึ่งเป็นดอกไม้ประจำชาติของกัมพูชา กีฬาสถานแห่งนี้มีความจุ 60,000 ที่นั่ง
หมู่เกาะเกโยะ

หมู่เกาะเกโยะ (; โรมาจิ: "Geiyo Shotō") เป็นกลุ่มเกาะในทะเลในเซโตะพื้นที่บางส่วนอยู่ภายใต้การบริหารของจังหวัดฮิโรชิมะและจังหวัดเอฮิเมะ เกาะใหญ่บางเกาะเชื่อมต่อกันด้วยระบบสะพานทางด่วนนิชิเซโตะ ซึ่งเป็นทางด่วนที่เชื่อมต่อระหว่างเกาะฮนชูและเกาะชิโกกุ
คำจำกัดความคร่าว ๆ ของหมู่เกาะเกโยะ คือ เป็นเกาะที่ตั้งอยู่ในส่วนตะวันตกของทะเลในเซโตะ ตั้งแต่ฮิอูจิ-นาดะ  ไปจนถึงอากิ-นาดะ  แต่ก็มีคำจำกัดความที่แคบกว่า คือ ครอบคลุมเฉพาะเกาะที่อยู่ระหว่างแคว้น 2 แคว้นในอดีต คือ แคว้นอิโยะ และแคว้นบิเซ็ง เท่านั้น ดังนั้น หมู่เกาะในอ่าวฮิโรชิมะ โดยเฉพาะเกาะเอตาจิมะและคูราฮาชิจิมะ จึงไม่รวมอยู่ในคำจำกัดความอันหลัง
เศรษฐกิจ.
เนื่องจากทะเลในเซโตะมีคลื่นลมที่สงบแต่มีความลึก หมู่เกาะเกโยะจึงเป็นหนึ่งในศูนย์กลางหลักของการต่อเรือ การประมง และการเพาะเลี้ยงสัตว์น้ำในญี่ปุ่น
รายชื่อเกาะ.
เกาะที่มีพื้นที่ใหญ่กว่า 20 ตารางกิโลเมตร ได้แก่
เกาะเด่นอื่น ๆ ได้แก่
มัสยิดวะซีร์ ข่าน

มัสยิดวะซีร์ ข่าน (ปัญจาบ และ ; ; "Masjid Wazīr Khān") เป็นมัสยิดสร้างขึ้นในศตวรรษที่ 17 ตั้งอยู่ในนครลาฮอร์ แคว้นปัญจาบ ประเทศปากีสถาน สร้างขึ้นภายใต้ดำริของจักรพรรดิโมกุล ชาห์จะฮาน เพื่อเป็นส่วนหนึ่งของหมู่สิ่งก่อสร้างที่รวมถึงชาฮีฮัมมัน มัสยิดเริ่มก่อสร้างในปี 1634 แล้วเสร็จในปี 1641 ปัจจุบันได้รับการขึ้นทะเบียนเป็นรายชื่อแหล่งมรดกโลกเบื้องต้น
มัสยิดนี้ถือเป็นหนึ่งในมัสยิดยุคโมกุลที่มีการประดับประดาตระการตามากที่สุด และเป็นที่รู้จักจากงานกระเบื้องเคลือบดีบุก ซึ่งเป็นที่รู้จักในชื่อ "kashi-kari" และพื้นผิวภายในที่ทั้งหมดแทบจะประดับไปด้วยงานเขียนเฟรสโกยุคโมกุล นับตั้งแต่ปี 2009 ได้เริ่มมีการบูรณะมัสยิดครั้งใหญ่ภายใต้การดูแลของทรัสต์อากา ข่านและรัฐบาลแคว้นปัญจาบ รวมถึงการสนับสนุนโดยรัฐบาลของเยอรมนี, นอร์เวย์ และสหรัฐ
หอสมุดแห่งชาติคอซอวอ

หอสมุดแห่งชาติคอซอวอ (National Library of Kosovo) เป็นสถาบันด้านหอสมุดระดับสูงสุดของประเทศคอซอวอ ตั้งอยู่ในนครพริสตีนา หอสมุดมีการเปลี่ยนชื่อของหอสมุดมาตลอดนับตั้งแต่การก่อตั้ง ขึ้นอยู่กับสภาวะทางการเมืองของคอซอวอในเวลานั้น โดยชื่อแรกที่ตั้งคือหอสมุดภูมิภาคจังหวัดปกครองตนเองอคอซอวอ (Regional Library of Autonomous Province of Kosovo) ส่วนชื่อที่ใช้ในปัจจุบันนั้นเริ่มใช้มาตั้งแต่ปี 2014
อาคารหลังปัจจุบันของหอสมุดเริ่มก่อสร้างในวันที่ 25 พฤศจิกายน 1982 ผลงานออกแบบของอันดริยา มุตญากอวิช (Andrija Mutnjaković) สถาปนิกชาวโครแอต มีพื้นที่ 16,500 ตารางเมตร ประดับด้วยหน้าต่างเซนิธ (zenith windows) มีโดมจำนวน 99 โดมที่มีขนาดต่างกัน ภายนอกคลุมด้วยโครงสร้างโลหะรูปตาข่ายจับปลา แต่ละส่วนของการตกแต่งหอสมุดล้วนมีความหมายเชิงสัญรูปในตัว อาคารหอสมุดประกอบด้วยห้องอ่านหนังสือสองห้อง ความจุ 300 และ 100 ที่นั่ง, ห้องอัฒจันทร์ขนาด 150 ที่นั่ง และหอประชุมขนาด 75 ที่นั่ง นอกจากนี้ยังมีชั้นใต้ดินสองชั้นที่เป็นที่เก็บรักษาหนังสือและของสะสมของหอสมุดบางส่วน ซึ่งไม่เปิดให้บุคคลภายนอกเข้าชม
หมายเหตุ.
<templatestyles src="Reflist/styles.css" />
ดินที่อิ่มตัวด้วยน้ำ

ดินน้ำท่วมขัง, ดินไฮดริก หรือ ดินที่อิ่มตัวด้วยน้ำ  เป็นดินที่มีน้ำอิ่มตัวอย่างถาวรหรือตามฤดูกาล ทำให้เกิดสภาวะไร้อากาศ (แอนาโรบิก) พบได้ทั่วไปในพื้นที่ชุ่มน้ำ
ภาพรวม.
ดินส่วนใหญ่เป็นดินที่มีอากาศถ่ายเท (ดินแอโรบิก) ซึ่งเป็นส่วนสำคัญต่อรากพืชในการหายใจ (รากพืชดูดออกซิเจนและคาร์โบไฮเดรตในขณะที่ปล่อยก๊าซคาร์บอนไดออกไซด์) และต้องมีอากาศที่เพียงพอโดยเฉพาะอย่างยิ่งออกซิเจนในดินเพื่อรองรับชีวิตในดินส่วนใหญ่ โดยปกติอากาศจะเคลื่อนที่ผ่านรูพรุนที่เชื่อมต่อถึงกันโดยแรงต่าง ๆ เช่น การเปลี่ยนแปลงของความดันบรรยากาศ การชะล้างของน้ำฝน และการแพร่กระจายอย่างง่าย
นอกจากรากพืชแล้ว จุลินทรีย์ในดินส่วนใหญ่ต้องการออกซิเจนเพื่อความอยู่รอด และรวมทั้งสัตว์ในดิน เช่น มด ไส้เดือน และตุ่น แต่ดินมักจะอิ่มตัวด้วยน้ำเนื่องจากฝนตกและน้ำท่วม ทำให้ไม่มีช่องว่างให้อากาศผ่านเข้าไป เนื้อดินมีน้ำอยู่เต็มและการแพร่กระจายของก๊าซในดินจะช้าลง (ประมาณ 10,000 เท่า) เมื่อระดับออกซิเจนจำกัดการแข่งขันที่รุนแรงในการแย่งอากาศที่เหลืออยู่ของสิ่งมีชีวิตในดิน เมื่อสภาพแวดล้อมแบบไม่ใช้ออกซิเจน (ไร้อากาศ) นี้ยังคงดำเนินต่อเนื่องเป็นเวลานานในช่วงฤดูการเติบโต ปฏิกิริยาทางชีวภาพและเคมีที่แตกออกไปจะเริ่มมีอิทธิพลแทนสภาวะเดิม (เมื่อดินมีอากาศถ่ายเท) ในดินที่อิ่มตัวด้วยน้ำเป็นเวลานานและเกิดขึ้นซ้ำ ๆ เป็นเวลาหลายปี คุณสมบัติของดินที่มีลักษณะเฉพาะมักจะพัฒนาขึ้นซึ่งสามารถแยกออกได้โดยง่าย ดินที่มีคุณสมบัติพิเศษเหล่านี้เรียกว่า"ดินไฮดริก" และแม้อาจพบดินนี้ในพื้นที่ทางภูมิประเทศที่ไม่มากนัก แต่ก็รักษาหน้าที่ของดินที่สำคัญ (soil functions) ในสิ่งแวดล้อมไว้ได้
พืชที่พบในดินไฮดริกมักมีเนื้อเยื่อแอเรงคิมา (aerenchyma) ซึ่งเป็นช่องว่างภายในของลำต้นและเหง้า ซึ่งช่วยให้ออกซิเจนในบรรยากาศถูกส่งไปยังบริเวณระบบราก (เขตราก) ดังนั้นพื้นที่ชุ่มน้ำหลายแห่งจึงถูกปกคลุมด้วยพืชที่มีแอเรนไคมา ได้แก่ ธูปฤาษี กก และบัว
ออกซานา โวเยโวดีนา

ออกซานา อันเดรเยฟนา โวเยโวดีนา (เกิด 10 กรกฎาคม ค.ศ. 1992) หรือ รีฮานา เปตรา  เป็นอดีตบาทบริจาริกาในสุลต่านมูฮัมมัดที่ 5 แห่งกลันตัน มีชื่อเสียงจากการเป็นนางแบบ และชนะเลิศในการประกวด
ประวัติ.
โวเยโวดีนาเกิดเมื่อวันที่ 10 กรกฎาคม ค.ศ. 1992 ณ เมืองอัสตราฮัน แคว้นอัสตราฮัน ประเทศรัสเซีย แต่เติบโตและเข้ารับการศึกษาที่เมืองตากันร็อก แคว้นรอสตอฟ บิดาชื่ออันเดรย์ อีวาโนวิช โกร์บาเตนโก เป็นนักศัลยแพทย์ออร์โทพีดิกส์ชาวรอสตอฟ-นา-โดนู เขาเปิดคลินิกส่วนตัวที่เมืองรอสตอฟ-นา-โดนู และตากันร็อก ส่วนมารดาชื่อลุดมีลา โวเยโวดีนา เป็นนักเปียโนคอนเสิร์ตในโรงละครบอลชอย
โวเยโวดีนาสำเร็จการศึกษาระดับปริญญาตรีสาขาเศรษฐศาสตร์ และปริญญาโทสาขาการจัดการ จากมหาวิทยาลัยเศรษฐศาสตร์รัสเซีย เปลฮาโนวา เธอเคยเข้าประกวด ได้รางวัลชนะเลิศประจำปีนั้น
ชีวิตส่วนตัว.
โวเยโวดีนาเข้าพระราชพิธีอภิเษกสมรสตามธรรมเนียมมลายูกับสุลต่านมูฮัมมัดที่ 5 แห่งกลันตัน ผู้ดำรงพระอิสริยยศเป็นกษัตริย์มาเลเซียพระองค์ที่ 14 เมื่อวันที่ 7 มิถุนายน ค.ศ. 2018 และจัดพระราชพิธีอภิเษกสมรสตามธรรมเนียมรัสเซีย เมื่อวันที่ 22 พฤศจิกายน ค.ศ. 2018 ที่มอสโก ประเทศรัสเซีย ซึ่งโวเยโวดีนาเปลี่ยนไปนับถือศาสนาอิสลามตั้งแต่เดือนเมษายนปีนั้น รวมทั้งเปลี่ยนชื่อเป็น "รีฮานา เปตรา" ตามพระปรมาภิไธยเดิมของสามี ข่าวเรื่องการอภิเษกสมรสถูกกล่าวถึงกันอย่างกว้างขวางในสื่อสังคมออนไลน์ในเดือนมกราคม ค.ศ. 2019 แต่สำนักพระราชวังกลันตันกลับไม่มีแถลงการณ์เพื่อออกมายอมรับหรือปฏิเสธอย่างเป็นทางการ
สื่อมวลชนออกมารายงานว่าโวเยโวดีนาให้กำเนิดบุตร นามว่า เติงกู อิสมาอิล เลอน เปตรา บิน เติงกู มูฮัมมัดลีมา ฟาริซ เปตรา  เมื่อวันที่ 21 พฤษภาคม ค.ศ. 2019 ที่กรุงมอสโก ครั้นวันที่ 22 มิถุนายน ค.ศ. 2019 หรือราวหนึ่งเดือนหลังให้กำเนิดพระโอรส สุลต่านมูฮัมมัดที่ 5 ทรงหย่ากับโวเยโวดีนาที่ประเทศสิงคโปร์ ด้วยการกล่าวเฏาะลากสามครั้ง  อันเป็นการหย่ารูปแบบหนึ่งในศาสนาอิสลาม
หลังการหย่า โวเยโวดีนาได้ออกมาให้สัมภาษณ์กับคเซนยา ซอบชัก  นักข่าวและนักการเมืองหญิงชาวรัสเซีย ว่า บาทบริจาริกาอีกนางหนึ่งของสุลต่านมูฮัมมัดที่ 5 คือ ยานา ยาคุบโควา (Yana Jakoubka) ซึ่งเป็นชาวเช็กเกีย พยายามหาทางติดต่อเธอกับพ่อ รวมทั้งเคยกล่าววาจาข่มขู่ลูกชายของเธอเมื่อเดือนมิถุนายน ค.ศ. 2019 เรื่องนี้ถูกสื่อของสหราชอาณาจักรและรัสเซียพูดถึงกันอย่างกว้างขวาง
โวเยโวดีนาโพสต์ภาพระหว่างใช้ชีวิตคู่กับสุลต่านผ่านอินตราแกรมส่วนตัว ในที่สุดสำนักพระราชวังกลันตัน ออกมาแถลงการณ์เมื่อวันที่ 6 กันยาย ค.ศ. 2019 โดยได้ตำหนิการกระทำของโวเยโวดีนาในกรณีที่โพสต์ภาพชีวิตส่วนพระองค์ของสุลต่านบนสื่อโซเชียลมีเดียว่าไม่เหมาะสมและหมิ่นประมาท ขณะที่สุลต่านมูฮัมมัดที่ 5 ทรงแสดงความเสียพระทัยเรื่องการเลือกใช้ชีวิตส่วนพระองค์ แม้จะไม่ได้ออกชื่อว่าหมายถึงใคร แต่ประชาชนมองว่า การกล่าวเช่นนี้ถือเป็นการยอมรับกลาย ๆ ว่าการอภิเษกสมรสนั้นเคยเกิดขึ้นจริง
อี บย็อง ฮุน

อี บย็อง-ฮุน (เกาหลี: ; เกิด 14 ตุลาคม 1944) เป็นผู้กำกับและโปรดิวเซอร์รายการโทรทัศน์ของเกาหลีใต้ เขาเป็นที่รู้จักกันเป็นอย่างดีจากการกำกับละครย้อนยุค โดยเฉพาะอย่างยิ่ง "500 Years of Joseon" (1983-1990), "คนดีที่โลกรอ หมอโฮจุน" (1999) และ "แดจังกึม จอมนางแห่งวังหลวง" (2003)
อาชีพ.
อี บย็อง-ฮุน เริ่มต้นทำงานกับสถานีโทรทัศน์เอ็มบีซี ในปี ค.ศ. 1970 และเปิดตัวงานกำกับเดี่ยวของเขา ในปี ค.ศ. 1974
ในปี ค.ศ. 1983 เขาและนักเขียน ชิน บ็อง-ซึง ได้สร้างซีรีส์ความยาวแปดปีที่มีชื่อเสียงเรื่อง "500 Years of Joseon" ผลงานเรื่องต่อมาของเขาคือละครร่วมสมัยเรื่อง "My Mother's Sea" (1993) ที่ คิม จง-ซู เขียนขึ้นก็ได้รับความนิยมเช่นกันโดยมีเรตติ้งผู้ชมสูงสุด 51.6% และในปี ค.ศ. 1999 เขาได้ปฏิวัติแนวละครซากึกในละครเรื่อง "คนดีที่โลกรอ หมอโฮจุน" ซึ่งเป็นละครย้อนยุคเรื่องแรกของเกาหลีที่เน้นไปที่บุคคลในประวัติศาสตร์ที่เป็น "สามัญชน" แทนที่จะเป็นราชวงศ์หรือขุนนางผู้มีอำนาจ "คนดีที่โลกรอ หมอโฮจุน" มีเรตติ้งผู้ชมทำลายสถิติถึง 64% (ละครเกาหลีที่มีเรตติ้งสูงสุดตลอดกาลอันดับที่ 4) 
ตามด้วย "อิมซังอ๊ก ยอดพ่อค้าหัวใจทระนง" ในปี ค.ศ. 2001 ซึ่งดัดแปลงจากนวนิยายของ ชเว อิน-โฮ เกี่ยวกับพ่อค้าในตำนาน อิม ซัง-อ๊ก นักข่าวได้บัญญัติศัพท์คำว่า "ฟิวชันซากึก" สำหรับความพยายามของอีในการฟื้นความนิยมแนวละครซากึกโดยเปลี่ยนการเข้าถึงและการเล่าเรื่องในอดีตของละครย้อนยุคให้น่าสนใจยิ่งขึ้นสำหรับกลุ่มผู้ชมที่อายุน้อย
ละครแนวซากึกมีชื่อเสียงมากขึ้นในปี ค.ศ. 2003 เมื่อละครเรื่อง "แดจังกึม จอมนางแห่งวังหลวง" (หรือที่รู้จักในชื่อ Jewel in the Palace) ซึ่งตัวเอกจังกึมฝึกฝนการทำอาหารในราชสำนักของเกาหลีก่อนจะเป็นแพทย์หลวงหญิงคนแรกของโชซ็อน ละครเรื่องแดจังกึมได้รับความนิยมอย่างมากโดยมีเรตติ้งผู้ชมสูงสุด 57.8% (ละครเกาหลีที่มีเรทติ้งสูงสุดตลอดกาลอันดับที่ 10) ใช้ทุนสร้าง ต่อมาได้ส่งออกไปยัง 91 ประเทศโดยมีรายได้ 103.4 ล้านเหรียญสหรัฐทั่วโลก ทำให้นักแสดงสาวอี ย็อง-แอ กลายเป็นซุปเปอร์สตาร์ในประเทศจีน และเป็นไอคอนของวัฒนธรรมเกาหลี
ในปี ค.ศ. 2016 อีได้ร่วมงานกับนักเขียนบท ชเว วัน-คยู เป็นครั้งที่ 3 กับละครครบรอบ 55 ปีการก่อตั้งเอ็มบีซี เรื่อง "อ๊กยอ ผู้พิทักษ์แห่งโชซอน" ละครเรื่องนี้เกี่ยวกับเด็กผู้หญิงที่เกิดในคุกและต่อมาได้กลายเป็นทนายความให้กับคนยากจนและผู้ถูกกล่าวหาอย่างไม่เป็นธรรม
วัดท่าคก

วัดท่าคก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงคาน อำเภอเชียงคาน จังหวัดเลย ที่ดินตั้งวัดมีเนื้อที่ 2 ไร่ 3 งาน และเป็นที่ธรณีสงฆ์ เนื้อที่ 2 งาน ตั้งอยู่ด้านทิศเหนือของวัด ที่ธรณีสงฆ์ทิศเหนือติดแม่น้ำโขง ทิศใต้ติดถนนชายโขง หรือเรียกขานในนามแหล่งท่องเที่ยวว่า "ถนนคนเดิน" เป็นที่โล่งไว้จัดกิจกรรมของส่วนรวมเป็นครั้งคราวและให้นักท่องเที่ยวได้ใช้เป็นสถานที่พักผ่อนชมวิวริมน้ำโขงได้สวยงาม โดยไม่ให้มีผู้ค้าจำหน่ายสินค้า ทั้งนี้แต่เดิมที่ตั้งวัดและที่ธรณีสงฆ์เป็นพื้นที่ติดต่อเป็นผืนเดียวกัน ซึ่งเมื่อ พ.ศ. 2484 มีการย้ายที่ตั้งที่ว่าการอำเภอเชียงคานขึ้นใหม่ที่เห็นอยู่ในปัจจุบัน จึงมีการตัดถนนชายโขงผ่านที่ดินวัด ทำให้ที่ดินวัดถูกแบ่งออกเป็น 2 แปลงดังกล่าว
วัดท่าคกตั้งวัดเมื่อ พ.ศ. 2395 เดิมตั้งอยู่ริมแม่น้ำโขง ซึ่งเป็นคุ้มวังน้ำวน ภาษาท้องถิ่นเรียกว่า "คก" จึงตั้งชื่อวัดว่า "วัดท่าคก" เล่ากันว่าบิดาของพระยาศรีอัคฮาด และชาวบ้านช่วยกันสร้างวัดขึ้น ด้วยป้องกันกลอุบายของฝรั่งเศสที่คิดจะมาเช่าผืนแผ่นดินสยามไว้เก็บสินค้าเพื่อไม่ให้รุกล้ำพื้นที่เข้ามา จึงได้สร้างวัดท่าคกกันพื้นที่เอาไว้ ได้รับพระราชทานวิสุงคามสีมาเมื่อ พ.ศ. 2410 เขตวิสุงคามสีมา กว้าง 7 เมตร ยาว 13.60 เมตร ในสมัยพระศรีอัคฮาด (สีทา) ซึ่งเป็นเจ้าเมืองเชียงคานในสมัยนั้น พร้อมทั้งผูกพัทธสีมา
อุโบสถ (สิม) ยังคงมีสภาพดีและยังมีการใช้งานอยู่ เนื่องจากได้รับการดูแลรักษามาโดยตลอด ปัจจุบันได้มีการก่อแท่นปูนปูกระเบื้องสูงประมาณ 15 เซนติเมตร อยู่บริเวณด้านหน้าพระประธานในห้องโถงกลางของอาคารสิม เพื่อให้เป็นพื้นที่เฉพาะของพระภิกษุสงฆ์และป้องกันไม่ให้ฆราวาสขึ้นไปบนนั้นโดยเฉพาะผู้หญิง เนื่องจากชาวบ้านเชื่อว่าหากผู้หญิงเข้าไปในพื้นที่บริเวณบือสิม อาจจะไม่เป็นมงคลและเกิดสิ่งไม่ดีขึ้นได้ ส่วนด้านนอกอาคารสิมได้มีการติดตั้งระฆังแขวนไว้โดยรอบ 
เมื่อ พ.ศ. 2563 พบว่าอุโบสถทาสีใหม่ โดยใช้สีหลักเป็นสีเหลือง ทอง เขียว แดง และสีน้ำเงิน บริเวณด้านขวามือของประตูทางเข้าสิมติดป้ายประวัติวัดท่าคก ภายในอุโบสถเป็นที่ประดิษฐานพระประธาน ปางมารวิชัย ศิลปะปูนปั้นล้านช้าง บนเพดานของอุโบสถทำเป็นรูปพานรัฐธรรมนูญสีเหลืองบนพื้นสีฟ้า ล้อมรอบด้วยลายกระหนกและดอกไม้กลม โดยอยู่คู่กับเพดานรูปธรรมจักร
เมื่อ พ.ศ. 2565 มีการบูรณะอุโบสถในส่วนที่ชำรุดสำคัญ ได้แก่ เปลี่ยนกระเบื้องมุงหลังคา เครื่องลำยองหลังคา ซ่อมแซมผนัง พื้น และปรับปรุงระบบไฟฟ้า โดยการควบคุมดูแลของกรมศิลปากร สำนักงานศิลปากรที่ 8 ขอนแก่น และใช้งบประมาณของวัดท่าคกทั้งจำนวน 3,190,000 บาท ผู้รับจ้างบูรณะคือ บริษัท อาร์ต แอ็นทีค คอนสตรัคชั่น จำกัด เริ่มงานตามสัญญาจ้างตั้งแต่วันที่ 3 กรกฎาคม 2565 - 14 มีนาคม 2566
วัดท่าแค (จังหวัดลพบุรี)

วัดท่าแค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าแค อำเภอเมืองลพบุรี จังหวัดลพบุรี
วัดท่าแคสร้างเมื่อ พ.ศ. 2357 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2515 ผูกพัทธสีมาเมื่อวันที่ 22 กุมภาพันธ์ พ.ศ. 2519 ได้ขึ้นทะเบียนเป็นโบราณสถานเมื่อวันที่ 16 กรกฏาคม พ.ศ. 2535 โบราณสถานได้รับการบูรณะแล้วเมื่อปีงบประมาณ 2562
วัดมีโบราณสถานที่สำคัญ คือ หอไตรสมัยรัตนโกสินทร์ใต้ถุนยกสูงโล่ง สร้างเมื่อ พ.ศ. 2466 เป็นอาคารไม้ทรงสี่เหลี่ยมจัตุรัสชั้นเดียว ใต้ถุนยกสูงโล่ง หลังคาทำเป็นจัตุรมุขซ้อนลดหลั่นกัน 3 ชั้น หน้าจั่วประดับไม้ฉลุรองรับหลังคา มุงด้วยกระเบื้องว่าว ปูนปั้นทับสันเป็นบางส่วน และหลังคาปีกนกเทลาดต่อเนื่องกันโดยตลอดประดับหลังคา มีปั้นลมและเชิงชายด้วยเสาไม้กลึง และลายฉลุเครือเถา พื้นอาคารชั้นบนปูไม้กระดานตีชนตลอดแนว ประตูบานเฟี้ยมบริเวณฝาผนังห้องเก็บพระไตรปิฎก ส่วนล่างของบานประตูเป็นไม้แกะสลักภาพต้นไม้ กระถางแจกันดอกไม้และรูปสัตว์ ส่วนบนของบานประตูกรุด้วยกระจก ช่องลมทำฉลุไม้โดยรอบ รอบอาคารบริเวณระเบียงทำเป็นเสากลมมีราวระเบียงและลูกกรงไม้ เสาระหว่างระเบียงประดับด้วยลวดลายไม้ฉลุ
ศาลาการเปรียญไม้ขนาดใหญ่ที่อยู่ใกล้หอไตร ซึ่งสร้างขึ้นโดยมีลวดลายคล้ายกันเพียงแต่มีรายละเอียดน้อยกว่า ศาลาการเปรียญหลังนั้นได้ระบุศักราชที่สร้างไว้เมื่อ พ.ศ. 2475
คาบสมุทรโองะ

คาบสมุทรโองะ (; โรมาจิ: "Oga-hantō") เป็นคาบสมุทรที่ตั้งอยู่ในจังหวัดอากิตะ ประเทศญี่ปุ่น เป็นที่ตั้งของเมืองโองะ เป็นภูมิประเทศที่มีภูเขาเป็นส่วนใหญ่ คาบสมุทรโองะดั้งอยู่ใกล้กับทะเลสาบฮาจิโรงาตะซึ่งเป็นทะเลสาบที่เคยใหญ่เป็นอันดับสองในญี่ปุ่น (ในปัจจุบันใหญ่เป็นอันดับ 18) คาบสมุทรโองะมีชื่อเสียงในด้านเทศกาลนามาฮาเกะ
วัดท่าคกเรือ

วัดท่าคกเรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าบ่อ อำเภอท่าบ่อ จังหวัดหนองคาย มีเนื้อที่ 5 ไร่ 81 ตารางวา
วัดท่าคกเรือสร้างขึ้นเมื่อ พ.ศ. 2120 ได้รับพระราชทานวิสุงคามสีมาครั้งแรกเมื่อ พ.ศ. 2310 ครั้งที่ 2 เมื่อ พ.ศ. 2534 บริเวณที่ตั้งวัดเป็นคุ้งแม่น้ำโขง น้ำนิ่ง สามารถจอดเรือได้สะดวก เรือสินค้าจากหลวงพระบาง เวียงจันทน์ นครพนม มักมาจอดแวะพักะพักซื้อขายสินค้ากันบริเวณนี้ พ.ศ. 2438 บ้านท่าบ่อได้ยกฐานะขึ้นเป็นเมืองท่าบ่อ มีพระกุประดิษฐ์บดี (ชาลี) ดำรงตำแหน่งผู้ว่าราชการเมืองท่าบ่อ ท่านได้สร้างบ้านแปงเมือง ทั้งยังปฏิสังขรณ์บูรณะซ่อมแซมวัดท่าคกเรือ สันนิษฐานว่าหลวงพ่อพระเจ้าทองแสน ท่านได้อัญเชิญมาจากอาณาจักรล้านช้าง ซึ่งได้ประดิษฐานอยู่ที่วัดท่าคกเรือสืบต่อมา
ปูชนียวัตถุที่สำคัญ คือ "พระเจ้าทองแสน" ซึ่งกรมศิลปากรได้ประกาศขึ้นทะเบียนโบราณวัตถุ พระพุทธรูปสร้างด้วยสำริด ศิลปะล้านช้าง อายุราวพุทธศตวรรษที่ 23–24 หน้าตักกว้าง 87 เซนติเมตร (34 นิ้ว) สูง 213 เซนติเมตร องค์พระสูง 130 เซนติเมตร (51 นิ้ว) และฐานองค์พระกว้าง 89.4 เซนติเมตร ที่ฐานมีจารึกอักษรธรรมอีสาน 2 บรรทัด องค์พระสามารถถอดแยกออกจากฐานพระแท่นได้ เช่นเดียวพระรัศมีที่ทำเป็นดอกบัวตูมประดับแก้ว เพชร พลอย ก็สามารถถอดออกได้ ประดิษฐานอยู่ในอุโบสถ นอกจากนี้ภายในวัดยังเป็นสถานที่บรรจุอัฐิอดีตเจ้าเมืองท่าบ่อ
วัดพิจิตรสังฆาราม

วัดพิจิตรสังฆาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโนนยาง อำเภอหนองสูง จังหวัดมุกดาหาร
วัดพิจิตรสังฆารามสร้างเมื่อ พ.ศ. 2464 โดยพระเหรีญญู เจ้าไชยมาส เจ้าราชรินทร นายติว พร้อมด้วยชาวบ้านร่วมกันสร้าง ตั้งวัดเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 13 มกราคม พ.ศ. 2538 โรงธรรมหรือหอแจกหลังแรกสร้างเมื่อ พ.ศ. 2469 หลังปัจจุบันบูรณะเมื่อ พ.ศ. 2500 กรมศิลปากรประกาศขึ้นทะเบียนและกำหนดเขตที่ดิน โบราณสถาน วัดพิจิตรสังฆาราม มีพื้นที่โบราณสถาน 2 งาน 44 ตารางวา ประกาศ ณ วันที่ 2 พฤศจิกายน พ.ศ. 2564
วัดพิจิตรสังฆารามมี "ธรรมาสน์เสาเดียว" สร้างเมื่อ พ.ศ. 2473 ประดิษฐานอยู่ในหอแจก เป็นธรรมาสน์ที่สร้างขึ้นให้ตั้งอยู่บนเสาไม้หนึ่งต้น คันทวยแกะสลักเป็นรูปพญานาคสี่ตัว วางไว้สี่ทิศ ชั้นธรรมาสน์ห้องสี่หลี่ยมจัตุรัส มีหน้าต่างสามบาน บานประตูหนึ่งบานมีลักษณะคล้ายหน้าต่าง หลังคาธรรมาสน์ สร้างเป็นเก๋งห้าชั้น ลดหลั่นขึ้นไปถึงยอดสูงสุด
กือยิวนาอุกฟิล์ม

กือยิวนาอุกฟิล์ม  เป็นสตูดิโอภาพยนตร์ในอดีตสหภาพโซเวียต ซึ่งตั้งอยู่ในกรุงเคียฟ สาธารณรัฐยูเครน ก่อตั้งขึ้นในปี 1941 แม้ว่าสตูดิโอแห่งนี้จะสร้างขึ้นเพื่อผลิตภาพยนตร์วิทยาศาสตร์ แต่ในที่สุดกือยิวนาอุกฟิล์มก็กลายเป็นที่รู้จักเป็นอย่างดีจากภาพยนตร์แอนิเมชัน
ประวัติ.
กือยิวนาอุกฟิล์มเป็นคำเรียกย่อของ "สตูดิโอภาพยนตร์วิทยาศาสตร์เคียฟ" สร้างขึ้นเพื่อเป็นสตูดิโอสำหรับภาพยนตร์สารคดี งานหลักของสตูดิโอคือการผลิตภาพยนตร์วิทยาศาสตร์และสารคดียอดนิยมที่ครอบคลุมหัวข้อต่าง ๆ นอกจากนี้ สตูดิโอยังได้ปล่อยภาพยนตร์แอนิเมชันจำนวน 342 เรื่อง ซึ่งส่วนใหญ่ยังคงได้รับความนิยมในปัจจุบัน เช่น ซีรีส์เกี่ยวกับ "คอสแซ็กซาปอริฌเฌีย" (กำกับโดยวอลอดือมือร์ ดัคนอ), ซีรีส์ "Adventures of Captain Wrongel", "Doctor Aybolit" และ "Treasure Island" เวอร์ชันสตูดิโอนี้ (ทั้งสามเรื่อง กำกับโดยดาวึด แชร์กัสกึย) ภาพยนตร์ของสตูดิโอได้รับรางวัลมากมายจากเทศกาลภาพยนตร์ระดับนานาชาติและระดับชาติ
แฟลิกส์ ซอบอเลียว ผู้กำกับภาพยนตร์ ("Animals' Tongue, I and Others, Can Animal Think?") และแยวแฮนีย์ ซาห์ดันสกึย บรรณาธิการบริหารของสตูดิโอได้รับการพิจารณาให้เป็นผู้บุกเบิกและบุคคลสำคัญในวงการสารคดีในอดีตสหภาพโซเวียต ทุกปีสตูดิโอออกฉายภาพยนตร์มากกว่า 400 เรื่อง
หลังจากการล่มสลายของสหภาพโซเวียต กือยิวนาอุกฟิล์มอยู่ในจุดตกต่ำและได้เปลี่ยนชื่อเป็นภาพยนตรสถานแห่งชาติยูเครน
จากเจ้าพระยาสู่อิรวดี

จากเจ้าพระยาสู่อิรวดี (อังกฤษ: From Chao Phraya to Irrawaddy; พม่า: ကျောက်ဖရားမှဧရာဝတီသို့) เป็นละครโทรทัศน์อิงประวัติศาสตร์ กำกับโดย ชาติชาย เกษนัส จำนวน 12 ตอน เริ่มออกอากาศตอนแรกเมื่อวันที่ 1 มกราคม พ.ศ. 2565 ถึงวันที่ 6 กุมภาพันธ์ พ.ศ. 2565 ออกอากาศทุกวันเสาร์-อาทิตย์ เวลา 20.15 น. มีเนื้อเรื่องเกี่ยวกับพระเจ้าปดุง ราชวงศ์โก้นบองกับอาณาจักรอยุธยา ราว พ.ศ. 2325 ช่วงเหตุการณ์ที่กลุ่มชาวอโยธยารวมทั้งเชื้อพระวงศ์ที่ถูกกวาดต้อนไปยังกรุงอังวะหลังการเสียกรุงศรีอยุธยาครั้งที่สอง ราว จ.ศ. 1129 (พ.ศ. 2310) นำแสดงโดย จิรายุ ตันตระกูล นัฐรุจี วิศวนารถ เดาง์ และนีนตเวยูออง
เรื่องย่อ.
เหตุการณ์เริ่มต้นที่ ณ ใจกลางเมืองย่างกุ้ง นุชนาฏ (นำแสดงโดย: นัฐรุจี วิศวนารถ) ได้รับงานใหม่ในตำแหน่งผู้ช่วยเชฟ เธอได้รู้จักกับเพื่อนใหม่เป็นชาวเมียนมา ชื่อ ซินซิน (นำแสดงโดย: นีน ตเว ยู ออง)
รวมทั้งหัวหน้าเชฟ ปกรณ์ (นำแสดงโดย: จิรายุ ตันตระกูล) นุชนาฏ มักมีอาการหมดสติบ่อยครั้งจากโรคเนื้องอกในสมอง 
วันหนึ่ง นุชนาฏ ได้หนังสือโบราณเล่มหนึ่งเรื่อง อิเหนา ฉบับภาษาพม่า มีภาพประกอบเป็นท่าร่ายรำต่างๆ แต่เมื่อเธอลองร่ายรำตามท่วงท่าที่ปรากฏในหนังสือนั้นจึงหมดสติไป เมื่อตื่นขึ้นมาอีกครั้ง นุชนาฏ กลับพาว่าตัวเองย้อนกลับไปในอดีตกลายเป็นหญิงสาวชาวโยดะยา นามว่า ปิ่น อาศัยอยู่ที่หมู่บ้านโยเดียที่กรุงอังวะซึ่งถูกกวาดตอนมาช่วงการเสียกรุงศรีอยุธยาครั้งที่สอง นุชนาฏยังได้พบกับ เจ้าฟ้ากุณฑล (นำแสดงโดย: เพ็ญพักตร์ ศิริกุล) และเจ้าฟ้ามงกุฎ (นำแสดงโดย: ดวงใจ หิรัญศรี) ทั้งสองพระองค์ก็ถูกกวาดต้อนมาด้วย
ปิ่น ได้ร่ายรำในป่า กระทั่งหม่องสะ (นำแสดงโดย: เดาง์) ศิลปินแห่งโรงละครหลวงพม่าพบเห็นเธอเข้า จึงได้พาตัวปิ่นไปเป็นนางรำให้กับโรงละครหลวง ปิ่นยังได้พบ บากอง ทหารมือขวาของอุปราช มีใบหน้าคล้ายกับปกรณ์ และพระสนมมาลา ที่คล้ายกับซินซินในภพปัจจุบัน นำพาให้นุชนาฏในร่างของปิ่นพบเหตุการณ์หลายสิ่งเมื่อสองร้อยกว่าปีก่อน ราวกับติดในอดีตยาวนาน 
ส่วนอีกด้านหนึ่ง ปกรณ์ หัวหน้าเชฟที่แอบมีใจให้กับนุชนาฏจึงได้แต่เฝ้ารอให้เธอตื่นเพื่อที่เขาจะได้ฟังเรื่องราวที่นุชนาฏพูดจากสิ่งที่อยู่ในความฝัน แต่แล้วอาการป่วยของนุชนาฏก็ทรุดลงเรื่อยๆ เธอจึงต้องเข้ารับการรักษาจนไม่รู้ว่าจะได้พบปกรณ์ ได้อีกเมื่อไร